**Comunicat de presă – CJSU 29 octombrie**

În cursul acestei zile, prefectul Liliana Oneț a condus o ședință a Comitetului Județean de Coordonare și Conducere a Intervenției, la care au participat pe lângă reprezentanți ai Direcției de Sănătate Publică Timiș, domnul Raul Pătrașcu managerul Spitalului Clinic Județean de Urgență Timișoara, domnul prof. dr. Dorel Săndesc, președintele Societății Române de Anestezie și Terapie Intensivă, reprezentanți ai Spitalului Clinic de Boli Infecțioase Victor Babeș Timișoara, reprezentanți ai Ministerului Afacerilor Interne, reprezentanți ai instituțiilor cu atribuții de control, ai Inspectoratului Teritorial de Muncă, ai Comisariatului Județean pentru Protecția Consumatorilor, ai Inspectoratului de Stat pentru Controlul în Transportul Rutier. A fost prezentată situația epidemiologică la nivelul județului Timiș și au fost discutate propunerile de măsuri suplimentare care ar trebui luate în contextul în care, la nivelul județului Timiș s-a depășit rata de infectare de 3/1000 locuitori.

În cadrul ședinței prefectul județului Timiș a solicitat tuturor instituțiilor cu atribuții de control sporirea controalelor în toate spațiile și zonele aglomerate, precum și în toate zonele unde există pericol de infectare.

De asemenea s-au propus măsuri suplimentare, precum și prelungirea măsurilor deja existente.

Încă de săptămâna trecută s-au luat o serie de măsuri la nivelul județului în cazul localităților care au depășit rata de infectare de 3/1000 de locuitori, inclusiv suspendarea cursurilor față în față din școli în toate acestea localități și trecerea lor în online. Totodată, au fost luate măsuri și pentru localitățile cu rata de infectare peste 1,5/1000 de locuitori.

Astăzi, în cadrul ședinței extraordinare a Comitetului Județean pentru Situații de Urgență, condus de prefectul Liliana Oneț a fost emisă **Hotărârea nr. 52** potrivit căreia:

# **Art. 1. (1)** Începând cu data de prezentei, pe perioada stării de alertă, pe întreg teritoriul județului Timiș este obligatorie purtarea măștii de protecție, astfel încât să acopere nasul și gura, pentru toate persoanele care au împlinit 5 ani, în toate spațiile publice.

**(2)** Ca excepție de la prevederile alin 1. este permisă înlăturarea măștii, pentru perioade scurte de timp, în vederea fumatului, consumului de produse alimentare sau băuturi în afara teraselor, cât și pentru desfășurarea activităților sportive individuale sau altor asemenea activități, doar dacă persoanele sunt în afara zonelor de trafic pietonal și la minim 2 metri față de alte persoane.

# **(3)** Se instituie în sarcina administratorilor/proprietarilor de spații publice deschise afișarea la loc vizibil a informațiilor privind obligativitatea purtării măștii de protecție în aceste spații.

**(4)** Se instituie pentru toate instituțiile și operatorii economici publici sau privați aflate pe raza unităților administrativ teritoriale cu rata de infectare peste 1,5/1000 de locuitori, precum și peste 3/1000 locuitori de locuitori, obligația analizării modului de desfășurare a activității și organizării programului de lucru în regim de telemuncă sau de muncă la domiciliu, în unitățile administrativ teritoriale, care face parte integrantă din prezenta hotărâre.

**Art.2. (1)** Activitatea cu publicul a operatorilor economici care desfășoară activități de preparare, comercializare și consum al produselor alimentare și/sau băuturilor alcoolice și nealcoolice, de tipul restaurantelor și cafenelelor, în interiorul clădirilor, se desfășoară astfel:

- fără a depăși 50% din capacitatea maximă a spațiului, și în intervalul orar 06.00-23.00, în unitățile administrativ teritoriale unde incidența cumulată a cazurilor în ultimele 14 zile este mai mică sau egală cu 1,5/1.000 de locuitori,

- fără a depăși 30% din capacitatea maximă a spațiului și în intervalul orar 06.00-23.00, dacă incidența cumulată în ultimele 14 zile a cazurilor din unitățile administrativ teritoriale este mai mare de 1,5 și mai mică sau egală cu 3/1.000 de locuitori.

Este interzisă activitatea la depășirea incidenței de 3/1.000 de locuitori.

**(2)** Activitatea restaurantelor și a cafenelelor din interiorul hotelurilor, pensiunilor sau altor unități de cazare, se desfășoară astfel:

- fără a depăși 50% din capacitatea maximă a spațiului, și în intervalul orar 06.00-23.00, în unitățile administrativ teritoriale unde incidența cumulată a cazurilor în ultimele 14 zile este mai mică sau egală de 1,5/1.000 de locuitori,

- fără a depăși 30% din capacitatea maximă a spațiului și în intervalul orar 06.00-23.00, dacă incidența cumulată în ultimele 14 zile a cazurilor din unitățile administrativ teritoriale este mai mare de 1,5 și mai mică sau egală cu 3/1.000 de locuitori.

- doar pentru persoanele cazate în cadrul acestor unități, în unitățile administrativ teritoriale unde este depășită incidența de 3/1.000 de locuitori în ultimele 14 zile.

**(3)** În situația în care activitatea operatorilor economici prevăzuți la alin 1 și alin.2 este restricționată sau închisă, se permite prepararea hranei și comercializarea produselor alimentare și băuturilor alcoolice și nealcoolice care nu se consumă în spațiile respective.

# **(4)** Se suspendă activitatea barurilor, cluburilor și discotecilor.

**Art.3.** Activitățile cinematografelor, instituțiilor de spectacole și/sau concerte sunt permise cu participarea publicului astfel:

* până la 50% din capacitatea maximă a spațiului, dacă incidența cumulată în ultimele 14 zile a cazurilor din unitățile administrativ teritoriale este mai mică sau egală cu 1,5/1.000 de locuitori,
* până la 30% din capacitatea maximă a spațiului, dacă incidența cumulată în ultimele 14 zile a cazurilor din unitățile administrativ teritoriale este mai mare de 1,5 și mai mică sau egală cu 3/1.000 de locuitori.

Este interzisă activitatea la depășirea incidenței de 3/1.000 de locuitori.

**Art. 4.** Organizarea și desfășurarea spectacolelor de tipul drive-in sunt permise la nivelul unităților administrativ teritoriale unde incidența cumulată în ultimele 14 zile a cazurilor este mai mică sau egală cu 1,5/1.000 de locuitori, numai dacă ocupanții unui autovehicul sunt membrii aceleiași familii sau reprezintă grupuri de până la 3 persoane.

Organizarea şi desfășurarea în aer liber a spectacolelor, concertelor, festivalurilor publice şi private sau a altor evenimente culturale sunt permise numai cu participarea a cel mult 300 de spectatori cu locuri pe scaune, aflate la distanță de minimum 2 metri unul față de celălalt, precum şi cu purtarea măștii de protecție.

Activitățile sunt interzise la nivelul unităților administrativ teritoriale unde incidența cumulată în ultimele 14 zile a cazurilor este mai mare de 1,5/1.000 de locuitori.

# **Art. 5.** Se suspendă activitatea de pregătire fizică în sălile de sport/fitness, cu excepția activităților desfășurate de sportivi profesioniști, legitimați și/sau de performanță, în unitățile administrativ teritoriale unde este depășită incidența de 3/1.000 de locuitori în ultimele 14 zile.

**Art. 6.** Activitatea cu publicul a operatorilor economici licențiați în domeniul jocurilor de noroc este permisă fără a depăși 50% din capacitatea maximă a spațiului în unitățile administrativ teritoriale unde incidența cumulată a cazurilor în ultimele 14 zile este mai mică sau egală de 1,5/1.000 de locuitori, fără a depăși 30% din capacitatea maximă a spațiului, dacă incidența cumulată în ultimele 14 zile a cazurilor din în unitățile administrativ teritorială este mai mare de 1,5 și mai mică sau egală cu 3/1.000 de locuitori, conform anexei 2 și este interzisă la depășirea incidenței de 3/1.000 de locuitori.

# **Art. 7.** Se suspendă activitatea în piețele comerciale, (cu excepția piețelor agroalimentere) târguri și oboare, în **centrele expoziționale, atât în interiorul cât și în exteriorul acestora (cu excepția muzeelor și a galeriilor de artă)** în unitățile administrativ teritoriale unde este depășită incidența de 3/1.000 de locuitori în ultimele 14 zile.

**Art. 8.** Direcția de sănătate publică a județului Timiș, calculează zilnic, pentru fiecare localitate din zona de competență, incidența cumulată a cazurilor pentru ultimele 14 zile și prezintă Comitetului Judeţean pentru Situaţii de Urgenţă Timiș, analiza rezultată în cel mult 24 de ore de la data constatării atingerii limitelor stabilite în prezenta hotărâre.

**Art. 9.** În funcție de situația epidemiologică existentă la nivelul unităților administrativ teritoriale, Comitetele Locale pentru Situații de Urgență pot institui orice altă măsură suplimentară de siguranță, cu avizul Direcției de Sănătate Publică Timiș și cu respectarea normelor legale în vigoare.

**Art. 10**. Lista cuprinzând incidența la nivelul unităților administrativ teritoriale se va modifica ori de câte ori situația o impune.

**Art. 11**. Prevederile prezentei Hotărâri se aplică pe perioada stării de alertă.

Lista unităților administrativ-teritoriale cărora li se aplică restricțiile pentru UAT cu rata de infectare peste 3/1000 de locuitori.

Timișoara; Buziaș; Ciacova; Recaș; Sânnicolau Mare; Banloc; Becicherecu Mic; Bethausen; Biled; Criciova; Dumbrăvița; Dudeștii Noi; Fibiș; Foeni; Găvojdia; Ghiroda; Giroc; Giulvăz; Jebel; Moșnița Nouă; Orțișoara; Pesac; Săcălaz; Sânandrei; Șandra; Sânmihaiu Român; Saravale; Pișchia și Beba Veche, deși nu mai au rata de infectare peste 3/1000 locuitori au rămas cu restricțiile pentru că nu s-a împlinit termenul de 14 zile de aplicare a lor.

Lista unităților administrativ-teritoriale cărora li se aplică restricțiile pentru UAT cu rata de infectare peste 3/1000 de locuitori.

Lugoj; Deta; Gătaia; Balint; Beba Veche; Bogda; Boldur; Bucovăț; Cenad; Comloșu Mare; Criciova; Curtea; Dudeștii Vechi; Giarmata; Gottlob; Lenauheim; Margina; Nădrag; Nițchidorf; Ohaba Lungă Otelec; Peciu Nou; Parța; Remetea Mare; Sacoșu Turcesc; Șag Sânpetru Mare; Satchinez; Teremia Mare, Topolovățu Mare; Variaș; Uivar.

În plus față de măsurile luate până în prezent s-a dispus **suspendarea activității în centrele expoziționale, atât în interiorul cât și în exteriorul acestora (cu excepția muzeelor și a galeriilor de artă).**

Prevederile prezentei hotărâri intră în vigoare din data de 30.10.2020.